OpenLLM-France/wikimedia huggingface dataset:
# Coimbrako Unibertsitatea

Coimbrako Unibertsitatea - Alta eta Sofía$^1$ UNESCOren gizateriaren ondarea :
| Mota | Kulturala |
| Irizpideak | ii, iv, vi |
| Erreferentzia | 1387 |
| Kokalekua | Portugal |
| Eskualdea$^2$ | Europa / Ipar Amerika |
| Izen ematea | 2013 (XXXVII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Coimbrako Unibertsitatea (portugesez: Universidade de Coimbra) Portugalgo unibertsitate zaharrena da eta Europako urtetsuenetarikoa, 1290ean sortutakoa. Coimbran ezarri zen 1308an eta 2013an UNESCOk Gizateriaren Ondare izendatu zuen.

## Historia

1290an Estudo Geral (Ikasketa orokorra) eskola eratu zuen Lisboan Dionisio I.a Portugalgoak eta abuztuaren 9an Nikolas IV.a Aita Santuak onartu egin zuen. Bertan Arteak, Eskubide kanonikoa, Zuzenbidea eta Medikuntza fakultateak hartzen zituen baina Teologia komentu dominiko eta frantziskotarren eskutan uzten zuen.
Lisboatarren eta ikasleen artean istiluak izan ziren eta 1308an unibertsitatea Coimbrara aldatzea erabaki zen, aurretik ere ikasle tradizioa zuen hiria baitzen. 1338an Lisboara itzuli zen baina 1384an berriz ere Coimbrara eraman zuten. 1380an Teologia fakultatea ireki zen. Hurrengo urteetan egoitza hainbat alditan aldatu zuten hiriz baina 1537an Joanes III.ak Coimbran ezarri zuen betirako, muinoaren gaineko Alcaçova jauregian. 1559an Évoran beste unibertsitate bat sortu arte Coimbrakoa izan zen herrialdeko bakarra.
XVIII. mendean Pombalgo markesak erreforma handiak ezarri zituen unibertsitatean eta Zientzia ikasketei garrantzi berezia eman zien orduan Europan nagusitzen ari zen Argien Garaiaren ildoak hartuz.

## Unibertsitatearen atalak

* Goikaldea (Alta Universitária): Bertan kokatzen dira Errektoregoa eta Administrazioa. Zuzenbidea, Letrak eta Psikologia fakultatea ere badaude.
* Injeniaritza poloa: Zientzia eta teknologia fakultateak daude bertan.
* Osasun Zientzien fakultatea: Medikuntzai loturiko fakultateak daude bertan.

## Fakultateak

Coimbrako Unibertsitateak 8 fakultate dauka gaur egun eta 22.000 ikasle inguru:
* Letrak.
* Zuzenbidea.
* Medikuntza.
* Zientziak eta Teknologia
* Farmazia
* Ekonomia
* Psikologia eta Hezkuntza Zientziak
* Kirol Zientziak eta Gorputz-hezkuntza

## Iruditegia

* Errektoregoa.
* Paço das Escolas.
* Joanes III.aren liburutegia.
* Letren fakultatea.
* Medikuntza fakultatea.
* Lorategi botanikoak.

## Kanpo estekak

* (Portugesez)(Ingelesez) Coimbrako Unibertsitatearen webgunea
* Datuak: Q368643
* Multimedia: University of Coimbra / Q368643
# Coimbrako katedral berria

Coimbrako katedral berria (portugesez: Sé Nova de Coimbra) Coimbran dauden bi katedralen artean berriena da, Coimbrako apezpikutzaren egoitza dena.

## Historia

Jesusen Konpainia 1543an ezarri zen Coimbran eta XVII mendean Jesusen eliza manierista eraiki zuten.
1772an Pombalgo markesak jesuitak Portugaldik kanporatu zituenean apezpikuaren egoitzak Coimbrako katedral zaharra utzi eta bertan ezarri zen, horrela hartu zuen Coimbrako katedral berria (Sé Nova) izen berria.

## Ezaugarriak

Aurrealde ederra dauka. Bertan dauden nitxetan lau jesuita santuren estatuak ikus daitezke. Fatxadaren goi parteak XVIII mendeko ornidura barrokoa dauka eta behe parteak aldiz hasierako estilo manierista mantentzen du.
Barnekaldean habearte bakarra dago eta hainbat kapera ditu alboetan. Absidea XVII eta XVIII mendeetako egurrezko pieza ederrez dekoratua dago. Koroa eta bataio harria katedral zaharretik ekarritakoak dira.

## Kanpo estekak

* Datuak: Q979100
* Multimedia: Sé Nova de Coimbra / Q979100
# Cirque du Soleil

Cirque du Soleil 1984an Quebecen Guy Laliberték eta Daniel Gauthierrek sortutako zirku konpainia da. Mundu osoan ezaguna da bere ikuskizunengatik eta 125 miloi lagunek ikusi dute zuzenean.
Cirque du Soleil sortu zen urtean, 450 urte ospatu ziren Jacques Cartier Kanadara heldu zenetik. Zirkuko arauak berritzeko ideiarekin jaio zen. Bere lehen ikuskizuna La Magie continue izan zen eta Kanadatik itzuli bat egin zuten. 1987an Estatu Batuetara bidaiatu zuten eta 1990an Europara. Produkziorako historia bat kontatzen dute eta beldurra, fantasia, poza denboraren iragana edo Ekialde eta Mendebaldeko ohitura mistikoari buruz kontatzen dute. Bi urte hasi zirenetik Ontario eta Vancouverretik bira bat egin zuten, eta hurrengo urtean Kaliforniara joan ziren. Hemen lortutako arrakastagatik Estatu Batuetatik zehar bira bat egiten dute. Gaur egun Amerika, Europa eta Japoniatik bidaiatzen dute. 2002an Hego Amerikara joan ziren eta Mexikon izan ziren. 2006an Txilera eta gero Argentinara. Delirium ikuskizuna Monterreyn, Quidam Monterreyn eta Mexiko Hirian, Alegría Brasilen zehar, Buenos Aires eta Santiagon, eta 2008an Delirium eta Varekai ikuskizunak Espainian egongo dira.
100 sari baino gehiago lortu ditu Cirque du Soleil konpainiak. Munduan zehar 13 ikuskizun batera ditu. Hilero castingak antolatzen dituzte munduko ikuskizun onena emateko. 40 herrik eta 25 hizkuntzek osatzen dute zirkua. Ingelesez edo frantsesez hitz egin dezakete denon artean ulertzeko. 3000 langile dituzte munduan zehar.

## Ikuskizunak

* Alegría(1994)
* Quidam (1996)
* Dralion (1998)
* Varekai (2000)
* Corteo (2005)
* Koozå (2007)

## Harean egindako ikuskizunak

* Delirium (2006)
* Saltimbanco (2007)

## Ikuskizun iraunkorrak

* Mystère (Las Vegas) (1993), Hotel Treasure Island
* Ô (Las Vegas) (1998), Hotel Bellagio
* La Nouba (Orlando)(2000), World Disney
* Zumanity (Las Vegas)(2000), Hotel New York New York
* KÂ (Las Vegas)(2005), hotel MGM Grand
* LOVE The Beatles (Las Vegas)(2006), hotel The Mirage

## Egindako ikuskizunak

* Le Grand Tour
* Cirque du Soleil
* La magie Continue
* Le cirque reinventé
* Nouvelle Experience
* Fascination (Asian egina bakarrik)
* Saltimbanco

## Kanpo estekak

* (Frantsesez) Cirque du Soleiren webgunea
* Datuak: Q504715
* Multimedia: Cirque du Soleil / Q504715
# Ciro Alegría

Ciro Alegría Bazán (Sartimbamba, 1909ko azaroaren 4a - Lima, 1967ko otsailaren 17) idazle peruarra izan zen.
Lehen ikasketetan César Vallejo izan zuen irakasle. APRA alderdiko militantea izan zen; bere ekintza politikoak zirela eta, Txilera kanporatu zuten. Han, literatura lantzen hasi zen behin betiko. Icaza eta Arguedasekin batera, Latinoamerikako indigenismoaren ordezkaria da. Alegríaren obretan, herri-hizkuntzaz mintzo den indio peruarra eta beraren ingurunea ageri dira; Alegríaren obrak Hego Amerikako kontinente osora hedatzen den errebindikaziozko kontagintza baten sinboloak dira. Obra nagusiak: La serpiente de oro (1935), Los perros hambrientos (1938), El mundo es ancho y ajeno (1941).

## Bibliografia hautatua

* La serpiente de oro (Santiago de Chile, Editorial Nascimento, 1935).
* Los perros hambrientos (Santiago de Chile, Editorial Zig Zag, 1939).
* La leyenda del nopal (Santiago de Chile, Editorial Zig Zag, 1940).
* El mundo es ancho y ajeno (Santiago de Chile, Editorial Ercilla, 1941).
* Duelo de caballeros (Lima, Populibros, 1962).
* Panki y el guerrero (Lima, 1968).
* Gabriela Mistral íntima (Lima, Editorial Universo, 1969).
* Sueño y verdad de América (Lima, Editorial Universo, 1969).
* La ofrenda de piedra (Lima, Editorial Universo, 1969).
* Siempre hay caminos (Lima, Editorial Universo, 1969).
* El dilema de Krause (Lima, Ediciones Varona, 1969).
* La revolución cubana: un testimonio personal (Lima, Editorial PEISA, 1971).
* Lázaro (Buenos Aires, Editorial Losada, 1973).
* Mucha suerte con harto palo (Buenos Aires, Editorial Losada, 1976).
* Siete cuentos quirománticos (Lima, Ediciones Varona, 1978).
* El sol de los jaguares (Lima, Editorial Varona, 1979),
* Fábulas y leyendas americanas (Madrid, Editorial Espasa-Calpe, 1982).
* Sueño y verdad de América (Madrid, Alfaguara, 1985).
* Fitzcarraldo, el dios del oro negro (Madrid, Alfaguara, 1986).
* Sacha en el reino de los árboles (Madrid, Alfaguara, 1986).
* Nace un niño en los Andes (Madrid, Alfaguara, 1986).
* Once animales con alma y uno con garras (Madrid, Alfaguara, 1987).
* El ave invisible que canta en la noche (Madrid, Alfaguara, 1989).
* Mi alforja de caminante (Lima, Editorial Norma, 2007).
* El zorro y el conejo (Lima, Editorial Norma, 2008).

## Ikus, gainera

* Gaztelaniazko literatura
* Amerikako literatura

## Links

* Novelas y cuentos de Ciro Alegría, en LibrosGoogle

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q468003
* Multimedia: Ciro Alegría / Q468003
# Ciro Zabala

Ciro Felipe Zabala Canedo (Madril, Espainia; 1951ko uztailaren 10a) boliviar zirujau, gastroenterologo, enpresaburu eta politikaria da. Boliviako senatari nazional gisa aritu zen Cochabambako Departamendua ordezkatuz 2015eko urtarrilaren 22tik 2020ko azaroaren 8ra.

## Biografia

Ciro Zabala 1951ko uztailaren 10ean jaio zen Espainiako Madril hirian. Aita Ciro Zabala Ribera medikua zen eta ama Elena Canedo Rivero, biak boliviar nazionalitatekoak. Aipatzekoa da Ciro Espainian jaio zela, garai hartan aita herrialde horretan mediku espezializazioa egiten ari zelako.
1952an Zabala familia Boliviara itzuli zen eta denbora batez Cochabamba hirian kokatu zen. Bertan, Cirok 1957an hasiko zituen eskola-ikasketak "La Salle" ikastetxean eta gero DBHko lehen ikasturteak San Agustin ikastetxean. Gerora Zabala familia La Paz hirira joan zen bizitzera eta bertan Ciro San Calixto ikastetxean graduatu zen 1969an .
Nerabezaroan eta gaztaroan, Ciro Zabala kirolari nabarmena izateagatik nabarmendu zen hainbat kirol diziplinatan, besteak beste, saskibaloia, atletismoa, golfa, tenisa, futbola eta futbola. Are gehiago , "Arauco Prado" futbol taldean aritu zen (Wilstermann futbol taldearen behe mailakoa).
Goi mailako ikasketekin jarraitu zuen, nahiz eta hasieran Txilera joan zen Ingeniaritza ikasketak egitera, baina azkenean, Ciro Zabalak Boliviara itzultzea erabaki zuen eta aitaren ildotik jarraitzea San Andres Unibertsitate Nagusian medikuntza ikasketak egitera sartuz. 1971. urtean. 1977an lanbidez zirujau titulua lortu zuen eta gastroenterologian eta barne medikuntzan graduondokoa egin zuen Japoniako Tokio hiriko Toho Unibertsitatean 1978ko martxoa eta 1983ko apirila bitartean.
Bere jarduera anitza zela eta, denbora librean, irratian, antzerkian eta zineman ere ausartu zen Zabala. Gaur egun, negozio arloan ere ausartu zen, Cochabamba Coranipampa herriaren kanpoaldean arrain-hazkuntza eta ekoturismo ezaugarriak dituen "Ecofish" hotel gunearen jabea.

## Ibilbide politikoa

Ciro Zabalaren bizitza politikoa 1970eko hamarkadan hasi zen, orduan Askapen Nazionalerako Armada (ELN) deitzen zenean sartzea erabaki zuenean, gerora Brasilen erbestean Luis García Meza Tejadaren gobernuaren garaian herrialdetik kanporatua izan zen.

### Boliviako senataria (2015-2020)

Urte asko geroago, Zabala Sozialismoaren Aldeko Mugimenduaren (MAS-IPSP) alderdi politikoan sartu zen, 2014ko hauteskunde nazionaletan parte hartuz, Cochabambako Departamentuko senatari kargurako hautagai gisa. Irabaztea eta parlamentuko eserlekuan sartzea lortu zuen. Aipatzekoa den arren, bere hautagaitza hauteskundeetan parte hartzeko baztertuta zegoen Adolfo Mendoza Leigue ordezkatzeko izan zela.

## Erreferentziak

* ↑ senado.gob.bo. (enero de 2015). Perfil de Ciro Felipe Zabala Canedo. .
* 1 2 3 4 5 6 7 Ciro Zabala, médico, caporal, empresario y político. opinion.com.bo 18 de febrero de 2018.
* ↑ vicepresidencia.gob.bo. (enero de 2015). Senador Ciro Felipe Zabala Canedo. .

## Kanpo estekak

* Datuak: Q99983286
# Charlotte konderria (Virginia)

Charlotte konderria (ingelesez: Charlotte County) Virginiako konderri bat da, Ameriketako Estatu Batuetan. Hiriburua Charlotte Court House da. 2010eko zentsuaren arabera 12.586 biztanle zituen, Charlotte kilometro koadroko azaleran.

## Geografia

Charlotte konderriak 1.236,77 kilometro koadro ditu. Horietatik 5,83 ura dira. Beste 1.230,95 lurra dira. Biztanleria dentsitatea 10,18 da.

## Demografia

2010eko zentsoan bizi ziren 12.586 pertsonetatik 8.623 txuriak edo hispanoak dira. Horietatik hispano edo latino kategorian 240 dira. 3.739 beltzak edo afroamerikarrak. 31 amerikar natiboak ziren eta 0 Hawaii edo Pazifikoko irletako natiboak. 26 asiarrak ziren. Bestelako arraza bat kategorian 14 biztanle daude. Bukatzeko euren burua arraza bat baino gehiagotan 153 pertsonek kokatzen zuten.

### Biztanleria piramidea
## Kanpo estekak

* Datuak: Q427732
* Multimedia: Charlotte County, Virginia / Q427732
# Charlotte parrokia

Charlotte Saint Vincent eta Grenadinetako sei parrokietako (parish) bat da. Hiriburua Georgetown du.
Ondorengo hiriek osatzen dute:
* Adelphi
* Bequia
* Biabou
* Byera Village
* Chapmans
* Colonarie
* Fancy
* Friendly
* Georgetown
* Greiggs
* Mesopotamia
* New Sandy Bay Village
* North Union
* Orange Hill
* Peruvian Vale
* Rabaka
* Richland Park
* Sans Souci
* South Rivers
* Turema

## Kanpo estekak

* Datuak: Q2075188
* Multimedia: Charlotte Parish, Saint Vincent and the Grenadines / Q2075188
# Charlotte Turner Smith

Charlotte Smith (Turner jaioa; Londres, 1749ko maiatzaren 4a - Tilford, Surrey, 1806ko urriaren 28a) ingeles eleberrigile eta olerkaria izan zen.
Garai erromantikoaren barruan kokatuta, soneto ingelesaren birjaiotza sustatu zuen. Eleberri gotikoaren konbentzioen ezarpenean parte hartu zuen eta sentiberatasunezko eleberri politikoak idatzi zituen. Hamar eleberri eta haurrentzako lau lan idatzi zituen, baina bere poesiengatik gogoratu nahi izan zuen, bereziki, Elegiac Sonnets. Senarra utzi eta idazten hasi zen seme-alabak elikatzeko. Emakumeen independentziaren aldeko borroka honek bere lanetarako gaiak eman zizkion.

## Lan hautatuak
### Olerkigintza

* Elegiac Sonnets (1784)
** "On Being Cautioned Against Walking on an Headland" (1797)
* The Emigrants (1793)
* Written on a port on a dark evening (1800)
* Beachy Head and Other Poems (1807)

### Eleberriak

* Emmeline; or The Orphan of the Castle (1788)
* Ethelinde; or the Recluse of the Lake (1789)
* Celestina (1791)
* Desmond (1792)
* The Old Manor House (1793)
* The Wanderings of Warwick (1794)
* The Banished Man (1794)
* Montalbert (1795)
* Marchmont (1796)
* The Young Philosopher (1798)

### Hezkuntza Lanak

* Rural Walks (1795)
* Rambles Farther (1796)
* Minor Morals (1798)
* Letters Of A Solitary Wanderer (1800)
* Conversations Introducing Poetry (1804)

## Kanpo estekak

* Datuak: Q442902
* Multimedia: Charlotte Turner Smith / Q442902
# Charlotte gotorlekua (Lerwick)

Charlotte gotorlekua (ingelesez: Fort Charlotte) Eskoziako Shetlandak uhartediko Lerwick hiriburuan dagoen gotorlekua da. A mailako eraikina izendaturik dago.

## Historia

Lehenengo gotorlekua 1652-53 urteetan eraiki zen Lehen Anglo-Holandar Gerra garaian baina haren aztarnarik ez da gelditzen. Bigarren eraikina Bigarren Anglo-Holadar Gerran 1665ean altxatu zen Karlos II.a Ingalaterrakoa eta Eskoziakoaren aginduz. 1667an oraindik ongi hornitua egon ez arren holandarren flotaren erasoari eutsi egin zion. Hirugarren Anglo-Holandar Gerran ordea 1673an erre egin zuten.
1781ean berreraiki zuten, hau da gaur egungoa eta Jurgi III.aren emaztearen izen aezarri zioten. Honek ez zuen inongo erasori aurre egin beharrik izan. 1837 eta 1875 artean herriko gartzela funtzioa izan zuen eta ondoren aduana izan zen. Gaur egun Historic Scotland erakundearen esku dago.

## Kanpo estekak

* Historic Scotlandeko webgunea
* Datuak: Q632232
* Multimedia: Fort Charlotte, Lerwick / Q632232
# Charlotte konderria

Charlotte konderria honako konderri hauetako bat izan daiteke:
* Charlotte konderria (Florida)
* Charlotte konderria (Virginia)
# Charlotte konderria (Florida)

Charlotte konderria (ingelesez: Charlotte County) Floridako konderri bat da, Ameriketako Estatu Batuetan. Hiriburua Punta Gorda da. 2010eko zentsuaren arabera 159.978 biztanle zituen, Charlotte kilometro koadroko azaleran.

## Geografia

Charlotte konderriak 2.222,99 kilometro koadro ditu. Horietatik 461,08 ura dira. Beste 1.761,91 lurra dira. Biztanleria dentsitatea 0,01 da.

## Demografia

2010eko zentsoan bizi ziren 159.978 pertsonetatik 146.841 txuriak edo hispanoak dira. Horietatik hispano edo latino kategorian 9.213 dira. 8.622 beltzak edo afroamerikarrak. 348 amerikar natiboak ziren eta 49 Hawaii edo Pazifikoko irletako natiboak. 1.884 asiarrak ziren. Bestelako arraza bat kategorian 184 biztanle daude. Bukatzeko euren burua arraza bat baino gehiagotan 2.050 pertsonek kokatzen zuten.

### Biztanleria piramidea
## Kanpo estekak

* Datuak: Q488499
* Multimedia: Charlotte County, Florida / Q488499
# Collooney

Collooney (irlanderaz Cúil Mhuine) Irlandako udalerri bat da, Sligo konderrian dagoena. 2011ko erroldaren arabera 1.369 biztanle zituen.

## Ondarea

* Markree gaztelua

## Kanpo estekak

* Datuak: Q2436580
* Multimedia: Collooney / Q2436580
# Collserolako Parke Naturala

Collserolako Parke Naturala (katalanez: Parc Natural de Collserola) Kataluniako Collserola mendilerroan dagoen parke natural bat da, Bartzelonako probintzian eta Vallès Occidental eta Barcelonès eskualdeetan.
1953tik babesgunea da eta 2010ean parke nazional izendatua izan zen, 8.259 hektareako azalera du. Barcelona, Cerdanyola del Vallès, Esplugues de Llobregat, Molins de Rei, Montcada i Reixac, el Papiol, Sant Cugat del Vallès, Sant Feliu de Llobregat eta Sant Just Desvern udalerrien lursailetan hedatzen da.

## Ikus gainera

* Collserola mendilerroa

## Kanpo estekak

* Webgune ofiziala (Katalanez) (Gaztelaniaz)
* Datuak: Q11697959
* Multimedia: Collserola Natural Park / Q11697959
# Colloredo di Monte Albano

Colloredo di Monte Albano Italiako udalerri bat da. Udineko probintzian kokatuta dago, Friuli-Venezia-Julia eskualdean. 2.175 biztanle ditu, 21,75 kilometro koadroko azaleran banatuta.

## Mugakideak

Colloredo di Monte Albanok honako udalerri hauekin egiten du muga:
Buja Cassacco Fagagna Majano Moruzzo Pagnacco Rive d'Arcano Treppo Grande Tricesimo

## Kanpo estekak

* Datuak: Q53248
* Multimedia: Colloredo di Monte Albano / Q53248
# Colloto

Colloto, asturieraz Cualloto, Espainiako Asturias autonomia erkidegoko Oviedo hiriburuan dagoen auzo bat da. 4.066 biztanle ditu.
* Datuak: Q5777570
* Multimedia: Colloto / Q5777570
# Collserola mendilerroa

Collserola mendilerroa delakoa Kataluniako Itsasertzeko Mendilerroa osatzen duten mendilerroetako bat da. Bere zatirik handiena Collserolako Parke Naturalak osatzen du. Kataluniako Bartzelonako probintzian kokatzen da, Bartzelona hiriaren albo-alboan dagoelarik.
Bestalde, mendilerro honetan Bartzelona hiritik nabarmen ikusten den Collserolako dorrea kokatzen da.

## Mendi nabarmenenak

Collserola mendilerroa osatzen udten mendi nabarmenenak honako hauek dira:
* Tibidabo
* Turó del Puig
* Puig d'Olorda
* Turó de Valldaura
* Turó de la Magarola
* Sant Pere Màrtir
* Puig Madrona

## Ikus gainera

* Collserolako Parke Naturala
* Collserolako dorrea

## Kanpo estekak

* Collserolako Parke Naturalaren webgunea (Katalanez) (Gaztelaniaz)
* Datuak: Q1463283
* Multimedia: Serra de Collserola / Q1463283
# Collonges (Ain)

Collonges (Ain) Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q244714
* Multimedia: Collonges (Ain) / Q244714
# Collorec

Collorec (bretainieraz Koloreg) Bretainiako eta Finistère departamenduko udalerria da.

## Kanpo estekak

* Datuak: Q113690
* Multimedia: Collorec / Q113690
# Concha Monrás

Concha Monrás Casas (Bartzelona, 1898ko abenduaren 8a – Huesca, 1936ko abuztuaren 23a) pianista izan zen. Ideologia anarkistakoa, Espainiako Gerra Zibilaren hasieran matxinatutako bandoaren errepresioaren biktima izan zen. Huescako Martirien hilerriko horman fusilatu zuten.

## Ibilbidea

Monrás Bartzelonan jaio zen 1898an. María Casasen eta Joaquín Monrás Casanova literatura-katedradunaren alaba izan zen. Bi neba-arreba izan zituen: María Pilar eta Joaquín. Hiru umeak oso txikiak zirela, familia Huescara joan zen. Conchak Santa Rosa Ikastetxean ikasketak egin ondoren, kultura- eta gizarte-kezka handiak zituen, pianoa eta esperantoa ikasi zituen.
1923ko urtarrilaren 6an, Ramón Acín Aquilué artista eta kazetariarekin ezkondu zen. Eskola Normaletan marrazketako irakasle gisa lan egiten zuenarekin. Bi alaba izan zituen, Katia eta Sol. Ideologia anarkistakoa, Acín Lanaren Konfederazio Nazionalaren (CNT) ordezkaria zen. Biek ematen zizkieten eskolak gizon eta emakume langileei, doan. Biek ideologia eta kezkak partekatzen zituzten.
1936ko abuztuaren 6an atxilotu zituzten, Bigarren Errepublikaren aurka Francisco Franco jenerala buru zuen estatu-kolpea gertatu eta aste batzuk geroago. Atxiloketaren gau horretan bertan, Ramón Acín urte batzuk lehenago, Fermín Galán militarra, familiaren laguna, fusilatu zuten horma berean erail zuten. Concha torturatu egin zuten senarra entregatu zedin, eta kartzelan sartu zuten argirik eta urik gabe.
Azkenik, Huescako Martirien hilerriko horman fusilatu zuten, 1936ko abuztuaren 23an, 94 lagunekin batera. Espediente prozesalak adierazten du askatu egin zutela.

## Aintzatespenak

2004ko abenduaren 12an, plaka bat jarri zuten Monrás eta Acín bizi ziren etxebizitzan, CNTk, Huescako Manolín Abadeko Zirkulu Errepublikanoak, sustatutako omenaldi gisa. Plakan hau irakur daiteke:
   "Etxe horretan bizi izan ziren Concha Monrás Casas eta Ramón Acín Aquilué artista anarkosindialista eta pedagogoa. 1936ko abuztuaren 6an, etxetik atera eta fusilatu egin zituzten. Haren delitua: askatasuna maitatzea eta haren alde borrokatzea."

## Bibliografia

* 2001 – Emakume aragonesak. Lola Campos. Arg. Ibercaja. Aragoiko Kultur Liburutegia. Zaragoza.

## Erreferentziak

* ↑ «VIDA DE CONCHA MONRÁS | Antón Castro» antoncastro.blogia.com.
* ↑ «23 de agosto de 1936. Asesinato de Conchita Monrás» Fundación Acin 2021-08-22.
* ↑ «Ramón Acín» Fundación Acin.
* ↑ «Recordamos a CONCHA MONRÁS, FUSILADA por los franquistas en 1936 junto a otros REPUBLICANOS oscenses. Su marido RAMÓN ACÍN había sido EJECUTADO 2 semanas antes» RecueRda RepúBlica, documento memoria 2017-09-09.
* ↑ «Reconocimiento popular y homenaje a Ramón Acín y a su esposa Concha Monrás - Foro por la Memoria» www.foroporlamemoria.info.
* ↑ «CRMAHU.- Círculo Republicano "Manolín Abad" de Huesca» republicahuesca.blogspot.com.

## Kanpo estekak

* Datuak: Q111994775
* Multimedia: Concha Monrás / Q111994775
# Clement Attlee

Clement Richard Attlee (Putney, Surrey, 1883ko urtarrilaren 3a - Londres, 1967ko urriaren 8a) ingeles politikari bat izan zen, 1945-1951 artean Erresuma Batuko lehen ministroa izana. 1935etik 1955era Erresuma Batuko Alderdi Laboristako burua izan zen.
* Datuak: Q129006
* Multimedia: Clement Attlee / Q129006